**Հայաստանի տարածքային զարգացման հիմնադրամ**

 **ՀՐԱՎԵՐ**

**ՀԵՏԱՔՐՔՐՈՒԹՅԱՆ ՀԱՅՏ ՆԵՐԿԱՅԱՑՆԵԼՈՒ**

 **Ծրագրի մասին:  ՀՏԶՀ/ԱՄՆ ՄԶԳ Տեղական ինքնակառավարման և ապակենտրոնացման բարեփոխումների ծրագիր**

**Ծրագրի բիզնես էթիկայի դասընթացավարի` անհատ խորհրդատուի ընտրություն**

**USAID-13/24**

*Հայաստանի տարածքային զարգացման հիմնադրամը (ՀՏԶՀ) բաց մրցույթ է հայտարարում ծրագրի բիզնես էթիկայի դասընթացավարի` անհատ խորհրդատուի թափուր տեղի համար։*

**Ծրագրի նկարագրությունը**

«Տեղական ինքնակառավարման և ապակենտրոնացման բարեփոխումների» ծրագիրը ֆինանսավորվում է ԱՄՆ կառավարության կողմից և իրականացվում է Հայաստանի տարածքային զարգացման հիմնադրամի կողմից:

Դրամաշնորհը տրամադրվել է Հայաստանի Հանրապետության կառավարությանը՝ ՏԻՄ համակարգի հզորացման, համայնքային ծառայությունների բարելավման և կառավարության ապակենտրոնացման քաղաքականությանն աջակցելու նպատակով:

Ծրագիրը մեկնարկել է 2022թ. դեկտեմբերի 1-ին և նախատեսվում է ավարտին հասցնել 2027թ. նոյեմբերի 30-ին:

***Կնքվելիք ծառայությունների մատուցման պայմանագրի գործունեության ժամկետը կսահմանվի 1 ամիս տևողությամբ՝ երկարաձգման հնարավորությամբ:***

**Առաջադրանք 1**

**Դասընթացի ժամանակացույցի համաձայն դասընթացի մեթոդաբանության, բովանդակության և օրակարգի մշակում։**

Դասընթացավարը պետք է պատրաստի և Պատվիրատուին տրամադրի՝

* Դասընթացի մասնակիցների համար թեմատիկ ուղեցույց,
* Թեմատիկ նյութեր,
* Դասընթացի ցուցադրանյութեր։

Դասընթացավարը պետք է սերտորեն համագործացի ՀՏԶՀ ԱՄՆ ՄԶԳ Տեղական ինքնակառավարման և ապակենտրոնացման բարեփոխումների ծրագրի թիմի հետ՝ մշակելու վերը նշվածը, հաշվի առնելու կազմակերպության առանձնահատկությունները և լսարանի կարիքները։

**Առաջադրանք 2**

Դասընթացի անցկացում, համաձայն Առաջադրանք 1-ի։

**Առաջադրանք 3**

Պատրաստել և ներկայացնել ավարտական հաշվետվություն։

**Դասընթացի բովանդակությունը**

Դասընթացավարը, օգտագործելով նկարագրողական մեթոդներ, պետք է դասընթացի մասնակիցներին ներկայացնի գործարար միջավայրում ծագող բարոյական սկզբունքներն ու խնդիրները։ Այն պետք է ներառի տեղեկատվություն՝ գործարար վարքագծի կանոնների, նորմերի, արժեքների, բարոյական և ոչ բարոյական մեթոդների և հարակից այլ թեմաների մասին, ինչը կօգնի դասընթացի մասնակիցներին բարելավել իրենց կորպորատիվ էթիկայի վարքագիծը։

**Ակնկալվող արդյունքները, որոնք պետք է ձեռք բերվեն դասընթացի շնորհիվ․**

* Դասընթացի մասնակիցների կարողությունների զարգացում՝ բիզնես էթիկայի համատեքստում,
* Դասընթացի մասնակիցների ստացած գիտելիքներն ու հմտությունները նպաստում են գործարար միջավայրում կորպորատիվ էթիկայի կանոններին համապատասխան վարվելակերպի բարելավմանը,
* Դասընթացի մասնակիցներն ի վիճակի են իրենց ստացած գիտելիքները փոխանցել անձնակազմի այլ անդամներին

**Թիրախային խումբ**

ՀՏԶՀ, ներառյալ ՀՏԶՀ կողմից իրականացվող միջազգային ծրագրերում ներգրավված անձնակազմի տարբեր տարիքի և սեռի խմբերի անդամներ։

**Ծրագրի կառավարում**

Ծրագրի կառավարումն իրականացնում է ՀՏԶՀ ԱՄՆ ՄԶԳ ՏԻԱԲ ծրագրի թիմը, իսկ որոշումները կայացնում է ծրագրի ղեկավարը՝ համաձայնեցնելով ՀՏԶՀ գործադիր տնօրենի հետ։

**Պատվիրատուի կողմից տրամադրվող օժանդակություն**

Պատվիրատուն պետք է ապահովի դասընթացի համար կահավորված դահլիճի/սենյակի տրամադրումը, պրոյեկտորի և այլ անհրաժեշտ սարք/սարքավորումների, դասընթացավարի առաջարկով տպագրված և այլ նյութերի ու պարագաների տրամադրումը։

Հետաքրքրված խորհրդատուն պետք է ներկայացնի տվյալներ իր կրթության և աշխատանքային փորձի վերաբերյալ (CV), որակավորումը հիմնավորող փաստաթղթեր և անհրաժեշտության դեպքում Պատվիրատուի կողմից պահանջվող այլ տեղեկատվություն:

 Խորհրդատուի ընտրությունը կիրականացվի Համաշխարհային Բանկի ուղեցույցի “Համաշխարհային բանկի փոխառուների կողմից ՎԶՄԲ-ի փոխառությունների և ՄԶԸ-ի վարկերի և դրամաշնորհների շրջանակներում խորհրդատուների ընտրություն և վարձում” սահմանված «Անհատ Խորհրդատուի ընտրության» ընթացակարգի համաձայն:

 Լրացուցիչ տեղեկություններ հնարավոր է ստանալ ստորև բերված հասցեում, ՀՏԶՀ-ի գրասենյակից, աշխատանքային օրերին, ժամը 09:00-ից մինչև 18:00-ը:

Փաստաթղթեր պետք է ներկայացվեն էլ-փոստով՝ l.sedrakyan@atdf.am, o.kirakosyan@atdf.am, կամ առձեռն, ոչ ուշ քան **2024թ. մայիսի 20-ը, ժամը 17:00**:

Հայաստանի տարածքային զարգացման հիմնադրամ,

ՀՀ, ք.Երևան, 0037, Կ.Ուլնեցու 31, ՀՏԶՀ գրասենյակ,

Գնումների վարչություն

Հեռախոսը՝ (374 60) 50-15-60: